**LISA 2**. Lugu kolmest sõbrast (I kooliaste)

Täiendatud on Solveig Edasi loodud juttu kolmest sõbrast

Ühes väikses Eesti linnas (võib tuua kohe lapsele tuttava asula) elavad kolm sõpra: (Uku) Uljaspea, (Kaarel) Kavalpea, (Erik) Tarkpea (Kui klassis on sama nimega lapsed, võib eesnimed ütlemata jätta või mõelda uued eesnimed). Nad elavad ühes suures majas, mille kõrval on jalgratta- ja jalgtee, kus saab sõita jalgrattaga. Tee ees on jalgratta- ja jalgtee märk (NÄITA MÄRKI). See tähendab, et seal tuleb olla ettevaatlik, kuna seal kõnnivad ka jalakäijad. Eriti tähelepanelik tuleb olla siis, kui autod üle selle tee maja juurde sõidavad. Väljas on soe ilm ja sõbrad lähevad õue mängima. Jalgrattateel on sile asfalt ning sellel on mõnus rattaga sõita.

Sõbrad toovadki oma rattad ja hakkavad jalgratta- ja jalgteel rattaga sõitma. Uku Uljaspea mõtleb: „No on vast mõnus soe ilm on, mina ei viitsi küll toast rattakiivrit tuua. Sõidan niisama.“ Kaarel Kavalpea toob ratta ja kiivri ka. Ta paneb kiivri pähe, aga ei viitsi kiivrit korralikult kinnitada. Tema kiivririhmad jäävad lahti. Erik Tarkpea, paneb rattakiivri pähe ja kinnitab kiivri korralikult. Lapsed sõidavad ratastega jalgrattateel, kuid sõites üle väikse kivi Uku Uljaspea kukub rattaga! (MUNA KUKUB MAHA!) Uku lööb pea ära ja saab haiget. Ukule sõidab ju kohe järele Kaarel Kavalpea. Tema näeb, et ees pikali kukkunut Ukut, ehmatab ja kukub ka ratta seljast maha. (MUNA KUKUB MAHA!) Õpetaja küsib lastelt: „Mis te arvate, mis juhtub Kaarliga?“ – Kaarel lööb ka pea ära ja saab haiget. Kahele poisile sõidab aga selja tagant järele veel Erik. Temagi sõidab pikali kukkunud ratastele otsa ja kukub. (MUNA KUKUB MAHA!) Erik saab põrutada, aga tema pea on terve! Õpetaja küsib, miks Erik haiget ei saanud, arutletakse kiivri kandmise vajalikkuse üle.